व्यभिचारी पुरुषों व महिलाओं को दिए जाने वाले दंड के उल्लेख के बाद संभव था कि यह आदेश कुछ लोगों के हाथों बहाना बन जाए और वे लोगों के निजी जीवन में खोज-बीन करते तथा केवल कल्पना व पूर्वाग्रह के आधार पर पवित्र महिलाओं व पुरुषों पर व्यभिचार का आरोप लगाते, इसी लिए ये आयतें, इस आदेश का दुरुपयोग करके दूसरों पर व्यभिचार का लांछन लगाने वालों के लिए कड़े दंड का उल्लेख करती हैं। इन आयतों में कहा गया है कि इस प्रकार के आरोप को सिद्ध करने के लिए ऐसे चार लोगों की गवाही आवश्यक है जिनका न्यायवादी होना सिद्ध हो अन्यथा आरोप लगाने वाले लोगों को अस्सी कोड़े लगाए जाएंगे।